Templet, sjabloon, templaat, vormbrief, patroon ...
Noem dit wat jy wil, maar niemand kan stry dat 'n templaat die lewe aansienlik makliker maak nie. Dis net soveel makliker om 'n beproefde "resep" te kan gebruik om dodelik vervelige en tydrowende donkiewerk te doen.
Ons hier by SA Vryskutskrywer is geen uitsondering nie. Die kantoorrekenaar is propvol template om dinge makliker - en vinniger - te laat werk. Bo en behalwe vir eie gebruik ontwikkel ons gereeld template om vryskutskrywers ook te help. Kyk dus gerus hier rond na iets wat die werklewe vir jóú makliker kan maak.
O ja, en onthou om dikwels te kom loer want ons voeg gereeld nuwes by. Kontak ons gerus indien jy 'n spesifieke templaat benodig.
Ons template word so eenvoudig moontlik ontwerp sodat hulle dadelik gebruik kan word. Hulle is ook 100% funksioneel.